Official repositories (Magyar) - ArchWiki

Jump to content

# Official repositories (Magyar)

From ArchWiki
Fordítás állapota: Ez az oldal az angol Official repositories című oldal magyar nyelvre lefordított változata. Utolsó fordítás dátuma: 2026.05.19. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Arch build system (Magyar)
- Arch User Repository (Magyar)
- Mirrors (Magyar)
- Official repositories web interface (Magyar)
- PKGBUILD (Magyar)
- Unofficial user repositories (Magyar)
- makepkg (Magyar)

A szoftvercsomag-tároló egy olyan tárolóhely, ahonnan a szoftvercsomagokat telepítés céljából letöltik a felhasználók.

Az Arch Linux hivatalos szoftvercsomag-tárolói alapvető és népszerű szoftvercsomagokat tartalmaznak, amelyek könnyen elérhetőek a pacman szoftvercsomag-kezelő segítségével. Ezeket a szoftvercsomagokat a szoftvercsomag-karbantartók tartják karban.

A hivatalos szoftvercsomag-tárolókban található szoftvercsomagok folyamatosan frissülnek: Amikor a fejlesztők frissítenek egy szoftvercsomagot, akkor a szoftvercsomag régi verziója eltávolításra kerül a szoftvercsomag-tárolóból. Nem léteznek nagyobb Arch kiadások: Minden szoftvercsomag frissül, amint új verziók válnak elérhetővé a korábbi upstream forrásokból.

Minden szoftvercsomag-tároló mindig koherens, azaz a benne tárolt szoftvercsomagok mindig kölcsönösen kompatibilis verziókkal rendelkeznek.

## Stable szoftvercsomag-tárolók

### core

Ez a szoftvercsomag-tároló megtalálható az Ön kedvenc tükörszerverén a `.../core/os/` elérési útvonalon.

A core szoftvercsomag-tároló a következő szoftvercsomagokat tartalmazza:

- Szoftvercsomagok az Arch Linux bootolása érekében.
- Szoftvercsomagok az internethez kapcsolódás érdekében.
- Szoftvercsomagok, amelyekkel szoftvercsomagokat lehet létrehozni.
- Szoftvercsomagok, amelyekkel a támogatott fájlrendszereket lehet kezelni és javítani.
- Szoftvercsomagok amelyek a rendszerbeállítási folyamatot szolgálják. (Például: openssh).

Továbbá, a core szoftvercsomag-tároló tartalmazza a fenti szoftvercsomagok szoftvercsomag-függőségeit (nem szükségszerűen a makedepends) és a base meta szoftvercsomagot.

A core viszonylag szigorú minőségi követelményekkel rendelkezik. A fejlesztőknek/felhasználóknak jóvá kell hagyniuk a frissítéseket, mielőtt a szoftvercsomag-frissítések elfogadásra kerülnének. Alacsony használatú szoftvercsomagok esetén elegendő a megfelelő tájékoztatás: A felhasználók értesítése a frissítésről, jóváhagyások kérése, a core-testing szoftvercsomag-tárolóban történő tartózkodás legfeljebb egy hétig, a változás mértékétől és a fennálló hibajelentések hiányától függően, valamint a szoftvercsomag-karbantartó implicit jóváhagyása.

Tipp Amennyiben Ön szeretne helyben létrehozott, internetkapcsolat nélküli szoftvercsomag-tárolót kialakítani a core szoftvercsomag-tároló (vagy más szoftvercsomag-tárolók) szoftvercsomagjaiból, akkor tekintse meg a Pacman tippek#Szoftvercsomagok számítógépre történő feltelepítése CD/DVD lemezről vagy USB adathordozóról című leírást.

### extra

Ez a szoftvercsomag-tároló megtalálható az Ön kedvenc tükörszerverén a `.../extra/os/` elérési útvonalon.

Az extra szoftvercsomag-tároló minden olyan szoftvercsomagot tartalmaz, amely nem illeszkedik a core szoftvercsomag-tárolóba. Ezt a szoftvercsomag-tárolót közösen tartják karban a szoftvercsomag-karbantartók és az Arch fejlesztők. Példák: Xorg, ablakkezelők, webböngészők, médialejátszók, segédprogramok amelyek a programozási nyelvekkel dolgoznak együtt, például Python és Ruby kezelését végzik, és még sok más.

### multilib

Ez a szoftvercsomag-tároló megtalálható az Ön kedvenc tükörszerverén a `.../multilib/os/` útvonalon.

A multilib szoftvercsomag-tároló azokat a 32 bites szoftvereket és 32 bites függvénykönyvtárakat tartalmazza, amelyek 64 bites operációs rendszereken felhasználhatók a 32 bites alkalmazások futtatására és 32 bites alkalmazások létrehozására. (Például: Steam, stb.)

A multilib szoftvercsomag-tároló engedélyezésével a 32 bites architektúrával kompatibilis függvénykönyvtárak a `/usr/lib32/` könyvtár alatt találhatóak meg a fájlrendszerben.

#### A multilib szoftvercsomag-tároló engedélyezése

A multilib szoftvercsomag-tároló engedélyezése érdekében kommentelje ki a `[multilib]` szakaszt a `/etc/pacman.conf` fájlban:

    /etc/pacman.conf

    [multilib]
    Include = /etc/pacman.d/mirrorlist

Ezután frissítse az operációs rendszert, és telepítse a multilib szoftvercsomag-tárolóból a kívánt szoftvercsomagokat.

Tipp Futtassa a `pacman -Sl multilib` parancsot az összes multilib szoftvercsomag-tárolóbeli szoftvercsomag listázása érdekében. A 32 bites függvénykönyvtári szoftvercsomagnevek `lib32-` jelöléssel kezdődnek.

#### A multilib szoftvercsomag-tároló letiltása

Futtassa a következő parancsot az összes, a multilib szoftvercsomag-tárolóból feltelepített szoftvercsomag eltávolítása érdekében:

    # pacman -R $(comm -12 <(pacman -Qq | sort) <(pacman -Slq multilib | sort))

Ha konfliktusok lépnek fel a gcc-libs szoftvercsomaggal, akkor telepítse újra a gcc-libs szoftvercsomagot és a base-devel szoftvercsomag szoftvercsomag-függőségeit. (Tekintse meg a Pacman/Tippek és trükkök#Egy bizonyos szoftvercsomaghoz tartozó szoftvercsomag-függőségek kilistázása című leírást).

Megjegyzés Ha a parancs az `error: no targets specified (use -h for help)` üzenetet adja vissza, akkor az azt jelenti, hogy az Ön operációs rendszerén nincs feltelepítve szoftvercsomag a `multilib` szoftvercsomag-tárolóból.

A `/etc/pacman.conf` fájlban kommentelje ki a `[multilib]` szakaszt:

    /etc/pacman.conf

    #[multilib]
    #Include = /etc/pacman.d/mirrorlist

Majd a sikeres kikommentelés után frissítse az operációs rendszert.

## Testing szoftvercsomag-tárolók

A testing szoftvercsomag-tárolók célja, hogy előkészítő területet biztosítsanak a szoftvercsomagok számára, mielőtt azok bekerülnek a fő szoftvercsomag-tárolókba. A szoftvercsomag-karbantartók (és az általános felhasználók) hozzáférhetnek ezekhez a teszt-szoftvercsomagokhoz, hogy megbizonyosodjanak arról, hogy nincs probléma az új szoftvercsomag integrálásával. Miután egy szoftvercsomag le lett tesztelve és nem fedeztek fel hibát, az átkerülhet az elsődleges szoftvercsomag-tárolókba.

Nem minden szoftvercsomagnak kell átmenni ezen a tesztelési folyamaton. Az új szoftvercsomagok a következő esetekben kerülnek bele a tesztelési szoftvercsomag-tárolóba:

- Minden szoftvercsomag amely a core szoftvercsomag-tárolóba kerül bele, először a tesztelési szoftvercsomag-tárolóba kerül bele. Minden szoftvercsomag, ami a core szoftvercsomag-tárolóban van benne, először át kell, hogy menjen a core-testing szoftvercsomag-tárolón.
- Minden olyan szoftvercsomag, amely várhatóan problémát fog okozni frissítéskor, azokat először tesztelni kell, így ők is először bekerülnek a core-testing szoftvercsomag-tárolóba.
- Azok a szoftvercsomagok, amelyek sok más szoftvercsomagra hatással vannak, először bekerülnek a core-testing szoftvercsomag-tárolóba. (Például perl vagy python).
- Azok a szoftvercsomagok, amelyeket egy junior szoftvercsomag-karbantartó készít, először a core-testing szoftvercsomag-tárolóba kerülnek bele.

A tesztelési szoftvercsomag-tárolókat általában új kiadásokhoz is használják nagy szoftvercsomag-gyűjtemények, például a GNOME és a KDE esetében.

Megjegyzés A tesztelési szoftvercsomag-tárolók nem a "leges legújabb" szoftvercsomag-verziók számára vannak kitalálva. A céljuk egy része az, hogy olyan szoftvercsomag-frissítéseket tároljanak, amelyek potenciálisan tönkretehetik az operációs rendszert, akár azért, mert a core szoftvercsomagkészlet részét képezik, akár kritikusan más módon. Ennek megfelelően a tesztelési szoftvercsomag-tárolók felhasználóit erősen ösztönözzük arra, hogy iratkozzanak fel az arch-dev-public levelezőlistára, kövessék a tesztelési szoftvercsomag-tárolók fórumát, és jelentsenek minden hibát. Önnek érdemes azt is fontolóra venni, hogy csatlakozzon az Arch Testing Team csapatához.
Figyelmeztetés

- A tesztelési szoftvercsomag-tárolók előzetes kiadású szoftververziókat tartalmazhatnak.
- Legyen óvatos a tesztelési szoftvercsomag-tárolók engedélyezésekor. Az operációs rendszer durván megsérülhet egy frissítés után. Egyedül a tapasztalt felhasználók használják, akik tudják az, hogy miként kezeljék a lehetséges rendszerhibákat.
- Amennyiben Ön engedélyezi a core-testing szoftvercsomag-tárolót, akkor Önnek mindenképpen engedélyeznie kell az extra-testing szoftvercsomag-tárolót is, és fordítva. Amennyiben Ön bármely más tesztelési szoftvercsomag-tárolót engedélyez a következő alfejezetekben felsoroltak közül, akkor Önnek mindenképpen engedélyeznie kell mind a core-testing, mind az extra-testing szoftvercsomag-tárolót.
- Mivel nem minden szoftvercsomagnak van verziója a tesztelési szoftvercsomag-tárolókban, a core és extra fő szoftvercsomag-tárolókat meg kell tartani, és a megfelelő tesztelési szoftvercsomag-tárolóknak a fő szoftvercsomag-tároló előtt kell elhelyezkedniük.

### core-testing

Ez a szoftvercsomag-tároló az Ön kedvenc tükörszerverén a `.../core-testing/os/` útvonalon található meg.

A core-testing szoftvercsomag-tároló olyan szoftvercsomagokat tartalmaz, amelyek a core szoftvercsomag-tároló jelöltjei.

A core-testing szoftvercsomag-tároló az egyetlen szoftvercsomag-tároló, amelynek neve ütközhet bármelyik másik hivatalos szoftvercsomag-tárolóval. Ha engedélyezve van, akkor az `/etc/pacman.conf` fájlban az elsőként felsorolt szoftvercsomag-tárolónak kell lennie.

### extra-testing

Ez a szoftvercsomag-tároló hasonló a core-testing szoftvercsomag-tárolóhoz, de azoknak a szoftvercsomagoknak van fenntartva, amelyek az extra szoftvercsomag-tároló jelöltjei.

### multilib-testing

Ez a szoftvercsomag-tároló hasonló a core-testing szoftvercsomag-tárolóhoz, de azoknak a csomagoknak van fenntartva, amelyek a multilib szoftvercsomag-tároló jelöltjei.

### gnome-unstable

Ez a szoftvercsomag-tároló tesztelésre szánt szoftvercsomagokat tartalmaz az előzetes kiadásokhoz (Alpha, Beta, RC), valamint a GNOME asztali környezet stabil verzióihoz, mielőtt azok átkerülnek a fő extra-testing szoftvercsomag-tárolóba.

Az engedélezése érdekében adja hozzá a következő sorokat a `/etc/pacman.conf` fájlhoz:

    /etc/pacman.conf

    [gnome-unstable]
    Include = /etc/pacman.d/mirrorlist

A szoftvercsomag-tárolók listáján a gnome-unstable bejegyzésnek legfelül kell szerepelnie (tehát az engedélyezett core-testing bejegyzés felett kell lennie. Tekintse meg a fenti figyelmeztetéseket).

Kérjük, hogy a szoftverek csomagolásával kapcsolatos hibákat jelentse az Arch GitLab weboldalon, míg minden egyéb hibát a GNOME GitLab weboldalon kell jelenteni.

Kérjük önt, hogy csatlakozzon a Matrix csoporthoz, amennyiben további segítséget kíván igénybe venni, vagy további információkra van szüksége ezzel a szoftvercsomag-tárolóval kapcsolatban.

### kde-unstable

Ez a szoftvercsomag-tároló a KDE Plasma és alkalmazások legújabb beta vagy Release Candidate verzióit tartalmazza.

Az engedélyezése érdekében adja hozzá a következő sorokat az `/etc/pacman.conf` fájlhoz:

    /etc/pacman.conf

    [kde-unstable]
    Include = /etc/pacman.d/mirrorlist

A szoftvercsomag-tárolók listáján a kde-unstable bejegyzésnek legfelül kell szerepelnie (tehát az engedélyezett core-testing bejegyzés felett kell lennie. Tekintse meg a fenti figyelmeztetéseket).

Kérjük Önt, hogy tegyen hibabejelentést amennyiben bármilyen problémát talál.

### Tesztelési szoftvercsomag-tárolók letiltása

Ha engedélyezte a tesztelési szoftvercsomag-tárolókat, de később mégis úgy döntött, hogy letiltja őket, akkor Önnek a következőket kell tennie:

1. Távolítsa el őket a `/etc/pacman.conf` fájlból (vagy tegye őket megjegyzésbe).
2. Futtasson le egy `pacman -Syuu` parancsot annak érdekében, hogy "visszaállítsa" a frissítéseket ezekből a szoftvercsomag-tárolókból.

A második lépés opcionális, de ha bármilyen problémát tapasztal, akkor tartsa észben, hogy a második lépést is meg kell tenni.

## Staging szoftvercsomag-tárolók

Figyelmeztetés Semmilyen okból ne engedélyezze a staging szoftvercsomag-tárolókat. Az Ön operációs rendszere kétségtelenül és nagyon durván megsérül egy frissítés végrehajtása után. Ez a szoftvercsomag-tároló kizárólag a backend fejlesztők számára lett létrehozva.

Ez a szoftvercsomag-tároló hibás szoftvercsomagokat tartalmaz, és kizárólag a fejlesztők használják az egyszerre több szoftvercsomag újbóli létrehozása során. Ahhoz, hogy például egy új megosztott függvénykönyvtárra támaszkodó szoftvercsomagokat újból létre lehessen hozni, magát a megosztott függvénykönyvtárat kell először létrehozni, majd fel kell tölteni a staging szoftvercsomag-tárolókba annak érdekében, hogy más fejlesztők számára elérhetővé váljon. Amint a fejlesztők minden függő szoftvercsomagot újból létrehoztak, a szoftvercsomag-csoportot átmozgatják a testing vagy a main szoftvercsomag-tárolókba, attól függően hogy, melyik a megfelelőbb.

További történelmi részletekért tekintse meg a staging szoftvercsomag-tárolók bevezetéséről szóló bejelentést.

## Történelmi háttér

A legtöbb szoftvercsomagtároló-különválasztás történelmi okokból történt. Eredetileg, amikor az Arch Linuxot nagyon kevés felhasználó használta, csak egy szoftvercsomag-tároló létezett, amelyet official (hivatalos) néven ismertek (ma ez a core szoftvercsomag-tároló). Akkoriban az official szoftvercsomag-tárló alapvetően Judd Vinet által preferált alkalmazásokat tartalmazta. Arra tervezték, hogy minden "típusú" programból csak egy legyen benne — egy asztali környezet, egy főbb webbböngésző stb.

Volt akkoriban néhány felhasználó, akik nem kedvelték Judd választását, így mivel az Arch build system használata nagyon egyszerű, saját szoftvercsomagokat hoztak létre. Ezek a szoftvercsomagok egy unofficial (nem hivatalos) nevű szoftvercsomag-tárolóba kerültek bele, és más fejlesztők, nem Judd, tartották karban őket. Végül mindkét szoftvercsomag-tárolót a fejlesztők egyenrangúan támogatottnak tekintették, így az official és unofficial nevek már nem tükrözték a valódi céljukat. Ezután körülbelül a 0.5 verziószámú kiadás környékén át lettek nevezve current és extra névre.

Röviddel a 2007.8.1-es kiadás után a current szoftvercsomag-tároló át lett nevezve core nevűre annak érdekében, hogy el legyen kerülve a félreértés azzal kapcsolatban hogy, pontosan mit tartalmaz. A szoftvercsomag-tárolók ma a fejlesztők és a közösség szemében többé-kevésbé egyenlőek, de a core szoftvercsomag-tárolónak vannak bizonyos különbségei. A fő megkülönböztetés az, hogy a Telepítő CD-khez és a kiadási pillanatképekhez használt szoftvercsomagok csak a core szoftvercsomag-tárolóból származnak. Ez a szoftvercsomag-tároló továbbra is teljes Linux rendszert biztosít, bár lehet, hogy nem pontosan azt a Linux rendszert, amelyet Ön szeretne.

Valamikor a 0.5/0.6 verzió környékén sok olyan szoftvercsomag volt, amelyeket a fejlesztők nem akartak karbantartani. Jason Chu létrehozta a "Trusted User Repositories"-t, amelyek nem hivatalos szoftvercsomag-tárolók voltak, ahová a megbízható felhasználók elhelyezhették a saját készítésű szoftvercsomagjaikat. Létezett egy staging szoftvercsomag-tároló is, ahová a szoftvercsomagokat az Arch Linux egyik fejlesztője átemelhette a hivatalos szoftvercsomag-tárolókba, de ezenkívül a fejlesztők és a megbízható felhasználók többé-kevésbé elkülönültek.

Ez egy ideig működött, de nem működött amikor a megbízható felhasználók megunták a szoftvercsomag-tárolóikat, és nem működött amikor más felhasználók a saját szoftvercsomagjaikat szerették volna megosztani. Ez vezetett az AUR kifejlesztéséhez. A megbízható felhasználókat egy szorosabb csoportba szervezték, és most közösen tartják karban a community szoftvercsomag-tárolót. A TU-k (Trusted Users, megbízható felhasználók) továbbra is külön csoportot alkottak az Arch Linux fejlesztőitől, és a köztük lévő kommunikáció nem volt túl nagy. Azonban a népszerű szoftvercsomagokat alkalmanként még mindig átemelték a community szoftvercsomag-tárolóból az extra szoftvercsomag-tárolóba. Az AUR lehetővé teszi minden felhasználó számára a PKGBUILD szkriptfájlok benyújtását is.

Miután egy kernel a core szoftvercsomag-tárlóban számos felhasználói operációs rendszert tönkretett, bevezették a "core signoff policy"-t. Azóta minden szoftvercsomag-frissítés a core szoftvercsomag-tárlóhoz először a core-testing szoftvercsomag-tárlón kell, hogy átmenjen, és csak több aláírás után más fejlesztőktől vagy az Arch Testing Team tagjaitól engedélyezett az áthelyezés. Idővel észre lett véve, hogy a különböző core szoftvercsomagoknak alacsony a használatuk, és a felhasználói aláírások vagy akár a hibabejelentések hiánya informálisan elfogadott kritériummá vált az ilyen szoftvercsomagok elfogadásához.

2009 végén/2010 elején, az új fájlrendszerek megjelenésével és az ezek telepítés közbeni támogatásának igényével, valamint annak felismerésével, hogy a core szoftvercsomag-tárló soha nem volt világosan meghatározva (csak "fontos szoftvercsomagok, amelyeket a fejlesztők válogattak össze"), a szoftvercsomag-tároló pontosabb leírást kapott.

This article or section needs expansion.

Reason: A 2010 és 2023 közötti történelem hiányzik: Dokumentálni kellene, hogy miként jutottunk el odáig, hogy "A megbízható felhasználók továbbra is külön csoportot alkotnak az Arch Linux fejlesztőitől, és a köztük lévő kommunikáció nem volt túl nagy" állapottól odáig, hogy már a disztribúció teljes részének számítanak. (Discuss in Talk:Official repositories (Magyar))

2021-től kezdődően, és 2023 végére véglegesítve, a "Trusted Users" át lett nevezve "Package Maintainers" névre.

Több évnyi előkészítő munka után, 2023-ban a disztribúció a git-re helyezte át a háttérszolgáltatásait, és ugyanebben a folyamatban új szoftvercsomag-tárolószerkezetre váltott át. Az új szerkezetben az extra tartalmazta az összes szoftvercsomagot, amely korábban a community-ben volt, és a tesztelési szoftvercsomag-tárolókat a testing-ből szétválasztották core-testing-re és extra-testing-re, míg a community-testing teljesen megszűnt. Ettől a ponttól kezdve a szoftvercsomag-karbantartó felhasználók is képesek voltak új szoftvercsomagokat feltölteni az extra szoftvercsomag-tárolóba.

Categories:

- Package management (Magyar)
- About Arch (Magyar)

Hidden category:

- Pages or sections flagged with Template:Expansion

Official repositories (Magyar)
Add topic