Package Maintainer guidelines (Magyar) - ArchWiki

Jump to content

# Package Maintainer guidelines (Magyar)

From ArchWiki
Fordítás állapota: Ez az oldal az angol Package Maintainer guidelines című oldal magyar nyelvre lefordított változata. Utolsó fordítás dátuma: 2026.05.31. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Arch User Repository (Magyar)
- DeveloperWiki:How to be a packager
- DeveloperWiki:Building in a clean chroot
- GnuPG (Magyar)
- OpenPGP (Magyar)

A szoftvercsomag-karbantartó (angol nyelven: Package Maintainer) felhasználók az Arch Linux munkatársai, akiknek feladata az AUR szoftvercsomag-tároló működőképességének a fenntartása. Ők gondozzák a népszerű szoftvercsomagokat (szükség szerint kapcsolatot tartanak a fejlesztőkkel és javításokat küldenek be), valamint szavaznak az adminisztratív kérdésekben. A szoftvercsomag-karbantartó felhasználót a jelenlegi szoftvercsomag-karbantartó felhasználók választják a közösség aktív tagjai közül egy demokratikus folyamat során. A szoftvercsomag-karbantartó felhasználók az egyetlen olyan tagok, akiknek végső szavuk van az AUR szoftvercsomag-tároló jövőbeli irányát illetően.

A szoftvercsomag-karbantartó felhasználók a Package Maintainer bylaws szabályzat szerint vannak irányítva.

## Tennivalók listája új szoftvercsomag-karbantartó felhasználók számára

1. Olvassa el elejétől a végéig ezt a wiki cikket.
2. Olvassa el a szoftvercsomag karbantartói szabályzatot (Package Maintainer Bylaws) dokumentumot.
3. Győződjön meg arról, hogy az Ön fiókjának az adatai az AUR szoftvercsomag-tárolóban naprakészek.
4. Kérje meg egyik támogatóját, hogy adja meg Önnek a szoftvercsomag-karbantartó státuszt az AUR szoftvercsomag-tárolón.
5. Emlékeztessen egy bürokratát, hogy adja hozzá az Ön wiki fiókját az Arch Linux Package Maintainers csoporthoz. (Az aktív bürokraták listáját megtekintheti az ArchWiki:Maintenance Team#Active maintainers oldalon).
6. Emlékeztessen egy BBS-adminisztrátort, hogy módosítsa az Ön fiókját a fórumban.
7. Kérje el az Ön egyik támogatójától az #archlinux-staff és az #archlinux-packaging csatornák kulcsait, és csatlakozzon hozzánk a csatornákon. (Ez nem kötelező, de kiváló lehetőség arra, hogy megismerje a csapat egyes tagjait és együttműködjön velük).
   - Ha szüksége van bouncer átjáróra (IRC köztes szerverre), akkor heftig felhasználótól kérjen meghívót a Matrix rendszerbe.
   - Ha szeretne egy `@archlinux/package-maintainer/felhasználónév` fedőnevet (cloak), akkor kérje meg csoportkapcsolatainkat, hogy szerezzenek Önnek egyet.
8. Kérje meg az Ön egyik támogatóját, hogy (az `Onboarding` sablon használatával) hozzon létre egy jegyet a szoftvercsomag-tároló infrastruktúra hibakövetőjében, és adja meg számára az alábbi információkat:
   - Egy SSH nyilvános kulcsot. Ha Ön nem rendelkezik ilyennel, akkor kövesse az SSH keys#Generating an SSH key pair útmutatót egy kulcspár létrehozása érdekében.
   - Egy felhasználónevet, amely az Ön SSO-fiókjához, valamint a (létrehozandó) `@archlinux.org` e-mail címéhez lesz használva.
   - Az Ön teljes nevét.
   - Az Ön (személyes) e-mail címét és az e-mail címhez hozzátartozó érvényes PGP nyilvános kulcsú azonosítót, amely az archweb fejlesztői felületéhez tartozó kezdeti jelszó megadásához lesz használva, valamint amely össze lesz kapcsolva az Ön (létrehozandó) SSO-fiókjával.
   - Adja meg azt, hogy az Ön privát e-mail címét vagy a (létrehozandó) `felhasználónév@archlinux.org` e-mail címét kell-e használni a nem nyilvános levelezőlistákhoz, illetve, hogy engedélyezve legyen-e az üzenetküldés az arch-dev-public levelezőlistára.
9. Állítsa be az Ön `@archlinux.org` e-mail címéhez tartozó jelszót a developer-manual:staff/staff-services#email útmutató követésével.
10. Hozzon létre egy PGP kulcspárt a szoftvercsomag-aláírás számára az új szoftvercsomag-karbantartói kulcs hozzáadásának munkafolyamata követésével. (Az Ön új `felhasználónév@archlinux.org` címét használva UID azonosítóként).
11. Kérje meg az Ön egyik támogatóját, hogy hozzon létre egy jegyet az archlinux-keyring szoftvercsomag-tároló hibakövetőjében (a `New Packager Key` sablon használatával), annak érdekében, hogy az Ön PGP kulcsát (legalább) három fő kulcstartó aláírja.
12. Opcionálisan, engedélyezze a bugbuddy hibajegyeket kezelő botot annak érdekében, hogy hozzá legyen rendelve az unconfirmed (nem megerősített) hibajegyekhez, valamint engedélyezze (szintén opcionálisan) a bumpbuddy bot‑szolgáltatást annak érdekében, hogy hozzá legyen rendelve az out-of-date (elavult) szoftvercsomagokhoz tartozó hibajegyekhez az Ön szoftvercsomagjai esetében, úgy, hogy reagál a kapcsolódó hangulatjelekkel erre a jegyre.
13. Telepítse a devtools szoftvercsomagot.
14. Állítsa be az Ön privát SSH kulcsát a `repos.archlinux.org` számára.
15. Csatlakozzon SSH protokollal a `felhasználóneve@repos.archlinux.org` címre (amint rendelkezik a szükséges jogosultságokkal).
16. Kezdje el a hozzájárulást!

### Junior szoftvercsomag-karbantartók

Az RFC 0014 ratifikálása óta az új szoftvercsomag-karbantartó felhasználók "junior" státusszal rendelkeznek az első két hónapban. Ebben az időszakban az új szoftvercsomag-karbantartó felhasználók (tehát a juniorok) egyedül az extra-testing szoftvercsomag-tárolóba tölthetnek fel szoftvercsomagokat. A junior karbantartók támogatói szükség esetén felülvizsgálhatják a junior karbantartók szoftvercsomagjait, és áthelyezhetik a szoftvercsomagokat az extra szoftvercsomag-tárolóba.

## A szoftvercsomag-karbantartó felhasználók és az AUR szoftvercsomag-tároló

A szoftvercsomag-karbantartó felhasználóknak szintén törekedniük kell arra, hogy ellenőrizzék a szoftvercsomag-beküldéseket az AUR szoftvercsomag-tárolóban, rosszindulatú programkód után kutatva, és a PKGBUILD szkriptfájlok megírásának szabványossága szempontjából. Körülbelül 80%-ban az AUR szoftvercsomag-tárolóban található PKGBUILD szkriptfájlok nagyon egyszerűek, és a szoftvercsomag-karbantartó csapat gyorsan ellenőrizheti őket észszerűség és rosszindulatú kód szempontjából.

A szoftvercsomag-karbantartó felhasználóknak a PKGBUILD szkriptfájlokat kisebb hibák szempontjából is ellenőrizniük kell, valamint javításokat és fejlesztéseket kell javasolniuk. A szoftvercsomag-karbantartó felhasználónak törekednie kell annak megerősítésére, hogy minden szoftvercsomag megfeleljen az Arch szoftvercsomagolási irányelveinek/szabványainak, és ennek során meg kell osztania ismereteit más szoftvercsomag-készítő felhasználókkal annak érdekében, hogy emelje a szoftvercsomag-készítés színvonalát a teljes disztribúcióban.

A szoftvercsomag-karbantartó felhasználók kiváló helyzetben vannak ahhoz is, hogy dokumentálják az ajánlott és bevált gyakorlataikat.

### A git történetének az átírása

Bizonyos esetekben szükség lehet egy AUR szoftvercsomag-tároló történetének az átírására, például amikor egy felhasználó véletlenül a valódi nevét használja egy közzétett commit beküldésben. Ezt automatizálni lehet a git-filter-branch(1) segítségével.

A új történelem kényszerített feltöltése érdekében adja át az `AUR_OVERWRITE=1` környezeti változót a git-push(1) parancsnak.

Részletesen, ez magában foglalja a `SendEnv AUR_OVERWRITE` hozzáadását az AUR SSH-beállításhoz, valamint a környezeti változó beállítását a feltöltési parancsban: `AUR_OVERWRITE=1 git push --force`. További részletekért tekintse meg ezt a leírást.

Figyelmeztetés A történelem átírása előtt javasolt biztonsági másolatot készíteni a szoftvercsomag-tárolóhoz.

A commit beküldést végrehajtó személy vagy a szerző személyazonosságának a módosítása

Telepítse a git-filter-repo szoftvercsomagot, majd futtassa a következő parancsot:

    $ git-filter-repo --name-callback 'return name.replace(b"Régi név", b"Új név")' --email-callback 'return email.replace(b"régi@email.com", b"új@email.com")'

Tipp Ha a felhasználónév speciális karaktereket tartalmaz, akkor szükség lehet a karakterláncok kódolására: `name.replace("Bás Ssze".encode("utf-8"), b"newname")'`

Alternatív megoldásként használja a `git filter-branch --env-filter` parancsot a `GIT_AUTHOR_NAME`, `GIT_AUTHOR_EMAIL`, `GIT_COMMITTER_NAME` és `GIT_COMMITTER_EMAIL` környezeti változók segítségével. Például:

    git filter-branch --env-filter '
    if test "$GIT_AUTHOR_EMAIL" = "lepetit@prince.com"; then
      GIT_AUTHOR_EMAIL=user@users.noreply.github.com
    fi
    if test "$GIT_AUTHOR_NAME" = "Antoine de Saint-Exupéry"; then
      GIT_AUTHOR_NAME=user
    fi'

Megjegyzés A git-log(1) alapértelmezés szerint csak a git szerzőt jeleníti meg. Használja a `git log --pretty=fuller` parancsot a szerző és a commit beküldést végrehajtó személy megjelenítéséhez.

### AUR kérelmek kezelése

This article or section needs expansion.

Reason: Ez a lista egyelőre nem teljes, és bővítésre szorul. (Discuss in Talk:Package Maintainer guidelines (Magyar))

A szoftvercsomag-karbantartó felhasználóknak rendszeresen ellenőrizniük kell az AUR szoftvercsomag-tárolóba benyújtott kérelmeket. Ehhez létezik néhány általános szabály arra vonatkozóan, hogy az egyes kérelemtípusok esetén mit kell ellenőrizni:

Elárvult szoftvercsomag (angolul Orphan) kérelmet

- Ellenőrizze, hogy a kérelem több mint 14 napos-e. (A dátum oszlopa pirosra vált a áttekintésben). (Egyébként, előbb úgysem fogadható el).
- Ellenőrizze, hogy magán a szoftvercsomagon nem történt-e frissítés (commit vagy kiadás) az elmúlt 14 napban.
- Ellenőrizze, hogy az szoftvercsomag AUR karbantartójától tényleg nem érkezett hozzászólás az elmúlt 14 napban.

Ha a fenti pontok mindegyike igaz, akkor elfogadhatja az elárvult szoftvercsomag (angolul Orphan) kérelmet.

## Szoftvercsomag-karbantartó irányelvek és egyéb irányelvek a szoftvercsomag karbantartás érdekében

### Az extra szoftvercsomag-tárolóba bekerülő szoftvercsomagokra vonatkozó szabályok

- Egy szoftvercsomag nem szabad, hogy már létezzen az Arch Linux szoftvercsomag-tárolóiban. Önnek meg kell tennie a szükséges óvintézkedéseket annak érdekében, hogy egy másik szoftvercsomag-felelős személy ne munkálkodjon a szoftvercsomag ugyanolyan verziójának a közzétételén. Ellenőrizze kétszer az AUR szoftvercsomag-tárolóban a szoftvercsomaghoz tartozó kommenteket, olvassa el a legfrissebb tárgyfejléceket az aur-general listán, grep programmal listázza ki a git-log(1) listát, és küldjön egy rövid üzenetet a privát csomagolási IRC csatornára.
- Pacman burkolók, mint különleges kivétel, soha nem lesznek engedélyezettek. Ha egyébként Ön egy AUR helper hozzáadását szeretné javasolni, akkor írjon e-mailt az `arch-dev-public` címre a javasolt kiegészítésről, és tartsa tiszteletben a csapat tagjai által megfogalmazott esetleges kifogásokat.

The factual accuracy of this article or section is disputed.

Reason: A következő szabály önkényes, és a gyakorlatban nem szokták érvényesíteni. A következő kettő pontot szintén módosítani kell a cikkben. (Discuss in Talk:Package Maintainer guidelines (Magyar))

- Egyedül a "népszerű" szoftvercsomagok kerülhetnek be a szoftvercsomag-tárolóba, amit a pkgstats szerinti 1% mennyiségű használat, vagy az AUR szoftvercsomag-tárolóban meglévő 10 szavazat határoz meg.
- Ezen szabály alól automatikus kivételek a következők:
  - Az i18n szoftvercsomagok. (Nyelvi fordítások).
  - Akadálymentességi szoftvercsomagok. (Látássérülteknek, hallássérülteknek stb.)
  - Illesztőprogramok. (Ezek a különböző hardverek driver programjai).
  - A "népszerű" definíciónak megfelelő szoftvercsomagok szoftvercsomag-függőségei, beleértve a kódfordítási függőségeket (makedeps) és az opcionális szoftvercsomag-függőségeket (optdeps).
  - Olyan szoftvercsomagok, amelyek egy szoftvercsomag-gyűjtemény részét képezik, és a terjesztésük a többi szoftvercsomaggal együtt történik, feltéve, hogy a gyűjtemény részét képező szoftvercsomag megfelel a "népszerű" definíciójának.
- Bármely, a fenti kritériumok által nem lefedett kiegészítést először az aur-general levelezőlistán kell javasolni, megmagyarázva a kivétel okát (pl. átnevezett szoftvercsomag, új szoftvercsomag). Ahhoz, hogy a szoftvercsomag elfogadásra kerüljön az extra szoftvercsomag-tárolóban, további három szoftvercsomag-karbantartó személy egyetértésére is szükség van. Az olyan szoftvercsomag-karbantartó személyek által javasolt kiegészítések, akiknek sok "nem népszerű" szoftvercsomagjuk van, nagyobb valószínűséggel kerülnek elutasításra.
- A szoftvercsomag-karbantartó személyeket erősen ösztönözzük arra, hogy a jelenleg általuk karbantartott, alacsony használatú szoftvercsomagokat eltávolítsák az extra szoftvercsomag-tárolóból. Ennek betartatását nem erőltetjük, azonban a lemondó szoftvercsomag-karbantartó személyek szoftvercsomagjai az átvétel előtt kiszűrésre kerülhetnek.
- Amikor egy szoftvercsomagot az AUR szoftvercsomag-tárolóból népszerűsítünk, jó gyakorlat mindig a pkgrel értékét 1 számmal megnövelni (más szóval, beállítani n + 1 értékűre). Ennek célja, hogy megkönnyítse az automatikus frissítéseket azok számára, akik már telepítették a szoftvercsomagot, így továbbra is megkaphatják a frissítéseket a hivatalos csatornáról. Egy másik pozitív hatása, hogy a felhasználókat nem figyelmezteti a rendszer, hogy a helyi példányuk újabb, mint a hivatalos, amint az előfordul, ha a szoftvercsomag-karbantartó személy a pkgrel értékét 1 értékűre beállítja.
- Az összes hivatalos szoftvercsomag létrehozási build szkriptje a 0BSD licenc alatt érhető el[1]. Ha az AUR szoftvercsomagban található build szkriptek nincsenek kifejezetten 0BSD licenc alatt licencelve, akkor azokat újra kell írni.

### Szoftvercsomag-tároló elérése és benne a szoftvercsomagok frissítése

Tekintse meg a Hogyan váljunk szoftvercsomagolóvá című útmutatót.

### Szoftvercsomagok karbantartásának elengedése

Ha egy szoftvercsomag-karbantartó személy már nem tud vagy nem akar egy szoftvercsomagot tovább karbantartani, akkor erről értesítést kell közzétenni az AUR levelezőlistán annak érdekében, hogy egy másik szoftvercsomag-karbantartó személy átvehesse a szoftvercsomag karbantartását. Egy szoftvercsomag akkor is elengedhető, amikor egyetlen másik szoftvercsomag-karbantartó személy sem kívánja karbantartani, de a szoftvercsomag-karbantartó személyeknek törekedniük kell arra, hogy ne engedjenek el túl sok szoftvercsomagot (nem szabad több szoftvercsomagot vállalniuk, mint amennyinek a karbantartására idejük van). Ha egy szoftvercsomag elavulttá vált vagy már nincs használatban, akkor teljesen el is távolítható a szoftvercsomag-tárolóból.

Ha egy szoftvercsomag teljesen el lett távolítva, akkor ismét feltölthető (újként) az AUR szoftvercsomag-tárolóba, ahol egy átlagos felhasználó karbantarthatja a szoftvercsomagot a szoftvercsomag-karbantartó személy helyett.

### Szoftvercsomagok áthelyezése az AUR szoftvercsomag-tárolóból az extra szoftvercsomag-tárolóba

Kövesse az extra szoftvercsomag-tárolóhoz való szoftvercsomag-hozzáadás szokásos eljárásait a szoftvercsomag-készítői útmutató utasításai szerint, de ne feledje törölni a megfelelő szoftvercsomagot az AUR szoftvercsomag-tárolóból!

### Szoftvercsomagok áthelyezése az extra szoftvercsomag-tárolóból az AUR szoftvercsomag-tárolóba

Távolítsa el a szoftvercsomagot a szoftver-csomagkészítői útmutató utasításai szerint, és töltse fel a forráskódját az AUR szoftvercsomag-tárolóba.

### Szoftvercsomagok áthelyezése az extra-testing szoftvercsomag-tárolóból az extra szoftvercsomag-tárolóba

Helyezze át a szoftvercsomagot az extra-testing szoftvercsomag-tárolóból az extra szoftvercsomag-tárolóba a szoftvercsomag-készítői útmutató utasításai szerint.

### Távolról történő szoftvercsomag-létrehozás a build.archlinux.org weboldalt felhasználva

Figyelmeztetés A következő eljárások megkerülik a Web Of Trust modellt: Egy, a PKGBUILD.com oldalon root hozzáféréssel rendelkező felhasználó módosíthatja a szoftvercsomagot és/vagy a szoftvercsomag-aláírást, mielőtt az közzétételre kerül.

A szoftvercsomag-karbantartó személyek és fejlesztők SSH protokollon keresztül csatlakozhatnak a build.archlinux.org weboldalhoz, többek között szoftvercsomagok létrehozása céljából a devtools segítségével. Ennek számos előnye van a szoftvercsomagot létrehozó helyi környezettel szemben:

- A távoli szoftvercsomag-létrehozás gyors, és a hálózati sebesség is nagy.
- A távoli szoftvercsomag-létrehozási környezetet csak egyszer kell beállítani.
- A távoli szoftvercsomag-létrehozás esetében az Ön helyi operációs rendszerének nem kell Arch Linux operációs rendszernek lennie.

Az eljárás hasonló a devtools szoftvercsomaggal történő helyi beállítás esetéhez. A szoftvercsomagok aláírásához Önnek szüksége van a GnuPG privát kulcsára, de nyilvánvaló biztonsági okokból azt nem szeretné feltölteni. Ezért a GnuPG ügynök socket-jét továbbítani kell a helyi számítógépről a szerver számítógépre: Ez lehetővé teszi az Ön számára, hogy a szoftvercsomag-létrehozási szerveren aláírja a szoftvercsomagokat anélkül, hogy az Ön privát kulcsát továbbítaná. Ez azt is jelenti, hogy a szerveren le kell tiltani az ügynököt, mielőtt bármit futtathatnánk.

Először csatlakozzon a build.archlinux.org weboldalhoz, és tiltsa le az ügynököt:

    $ ssh build.archlinux.org
    $ systemctl --user mask gpg-agent.service

Győződjön meg róla, hogy a gpg-agent valóban nem fut (`systemctl --user stop gpg-agent.service`). Ekkor ellenőrizze, hogy a `gpgconf --list-dir socketdir` által mutatott könyvtárban nem léteznek socket-ek. Ha léteznek, akkor távolítsa el azokat, vagy jelentkezzen ki, majd jelentkezzen be újra. Ha Önnek egy egyedi $GNUPGHOME változója van (pl. áthelyezve a `~/.config/gnupg` könyvtárban), akkor azt fel kell oldania, mivel a gnupg programban nem lehetséges a homedir beállítása a socketdir beállítása nélkül. A build.archlinux.org weboldalon a `StreamLocalBindUnlink yes` be van állítva a `sshd_config` fájlban, ezért a socket-ek kézi úton történő eltávolítása kijelentkezéskor nem szükséges.

Miközben a PGP privát kulcsok az Ön helyi számítógépén maradnak, a nyilvános kulcsoknak mindenképp a szoftvercsomag-létrehozási szerveren kell lenniük. Exportálja a nyilvános kulcscsomagot a szoftvercsomag-létrehozási szerverre, például az Ön helyi számítógépéről:

    $ scp ~/.gnupg/pubring.gpg build.archlinux.org:~/.gnupg/pubring.gpg

Szükséges az SSH a Git tárolók checkout és a commit műveletének elvégzéséhez. Beállíthat egy új SSH kulcspárt a szerveren (biztonsági okokból erősen nem ajánlott a helyi privát kulcs feltöltése a szerverre), vagy újra felhasználhatja az Ön helyi kulcsait socket továbbításon keresztül. Ha az utóbbit választja, akkor győződjön meg róla, hogy letiltotta az ssh-agent programot a szoftvercsomagot létrehozó szerveren, amennyiben korábban engedélyezte azt (nem fut alapértelmezés szerint).

Állítsa be az Ön szoftvercsomag-létrehozási környezetét a szoftvercsomagot létrehozó szerveren:

    ~/.makepkg.conf

    PACKAGER="John Doe <john@doe.example>"
    ## Optional
    PKGDEST="/home/johndoe/packages"
    SRCDEST="/home/johndoe/sources"
    SRCPKGDEST="/home/johndoe/srcpackages"
    LOGDEST="/home/johndoe/logs"
    ## If your PGP key is not the default, specify the right fingerprint:
    GPGKEY="ABCD1234..."

Figyelmeztetés A GPG-ügynök socket-jének továbbítása egy távoli gépre lehetővé teszi, hogy bárki, akinek root hozzáférése van a rendszerhez, használhassa az Ön feloldott GPG hitelesítő adatait. Ennek elkerülése érdekében le kell tiltani a jelszó gyorsítótárazást.

Tiltsa le a jelszó gyorsítótárazást a következő beállításokkal:

    gpg-agent.conf

    default-cache-ttl 0
    max-cache-ttl 0

Mivel szeretnénk a szokásos GPG-ügynököt a jelenlegi beállításaival futtatni, egy másik GPG-ügynököt fogunk futtatni, amelyet kifejezetten erre a feladatra használunk. Hozzon létre egy `~/.gnupg-archlinux` könyvtárat, és minden elemet szimbolikus linkkel csatoljon oda a `~/.gnupg` könyvtárból, kivéve a `~/.gnupg/gpg-agent.conf` fájlt. Állítsa be az új GPG-ügynököt:

    ~/.gnupg-archlinux

    extra-socket /home/doe/.gnupg-archlinux/S.gpg-agent.extra
    default-cache-ttl 0
    max-cache-ttl 0
    pinentry-program /usr/bin/pinentry-gtk-2

A `gpg-agent-extra.socket` a build.archlinux.org weboldalra lesz továbbítva.

A következő paranccsal indítsa el a dedikált ügynököt:

    $ gpg-agent --homedir ~/.gnupg-archlinux --daemon

Csatlakozzon a következő módon:

    $ ssh -R REMOTE_SSH_AUTH_SOCK:$SSH_AUTH_SOCK -R /run/user/REMOTE_UID/gnupg/S.gpg-agent:/home/doe/.gnupg-archlinux/S.gpg-agent.extra build.archlinux.org

Abban az esetben, ha Ön a GnuPG-t SSH-ügynökként használja:

    $ ssh -R /run/user/REMOTE_UID/gnupg/S.gpg-agent.ssh:/run/user/LOCAL_UID/gnupg/S.gpg-agent.ssh -R /run/user/REMOTE_UID/gnupg/S.gpg-agent:/home/doe/.gnupg-archlinux/S.gpg-agent.extra build.archlinux.org

Cserélje le a `REMOTE_UID` és a `LOCAL_UID` értékeket az Ön saját felhasználói azonosítójára, ahogyan azt az `id -u` vissza adja a szoftvercsomag-létrehozási szerveren és a helyi gépen. Ha Ön ssh-agent programot használ, akkor cserélje le a `REMOTE_SSH_AUTH_SOCK` értékét a távoli gépen található SSH socket útvonalára (bármi lehet).

Ön a továbbítást állandóvá teheti az adott host számítógépre. Például gpg-agent.ssh használatával:

    ~/.ssh/config

    Host build.archlinux.org
      RemoteForward /run/user/REMOTE_UID/gnupg/S.gpg-agent /run/user/%i/gnupg/S.gpg-agent.extra
      RemoteForward /run/user/REMOTE_UID/gnupg/S.gpg-agent.ssh /run/user/%i/gnupg/S.gpg-agent.ssh

Ismét cserélje le a `REMOTE_UID` értékét a szoftvercsomag-létrehozási szerveren található felhasználói UID azonosítóra.

Ettől kezdve az eljárásnak pontosan ugyanolyannak kell lennie, mint a helyi szoftvercsomag-létrehozási művelet esetében:

    $ ssh build.archlinux.org
    $ pkgctl repo clone existing-package
    $ ...

Megjegyzés Előfordulhat, hogy a pinentry-curses nem működik socket továbbítással. Ha Önnél ez a helyzet, tehát nem működik, akkor próbáljon ki egy másik pinentry programot.

## Tennivalók listája egy szoftvercsomag-karbantartó személy visszavonulásakor

Amikor egy szoftvercsomag-karbantartó személy lemond, a következő listát kell követni. Ha egy szoftvercsomag-karbantartó személy lemond, de továbbra is fejlesztő marad, akkor ezek a lépések nem alkalmazandók.

1. Az összes, a visszavonuló személy által karbantartott szoftvercsomagot újra alá kell írni (tehát ismét létre kell hozni a forráskódból). A visszavonuló személy által karbantartott szoftvercsomagok megtalálhatók az Archweb webcímen https://archlinux.org/packages/?sort=&q=&packager=$packager&flagged= ahol a packager az Archweb weboldalon használt felhasználónevet jelenti.
2. A visszavonuló személynek a fiókját le kell tiltani az Archweb oldalon, és a személyt hozzá kell adni a "Retired Package maintainers" csoporthoz. A visszavonuló személyt el kell távolítani a "Package Maintainers" csoportból, és a személy szoftvercsomag-tárolóhoz kapcsolódó jogosultságait meg kell szüntetni.
3. A visszavonuló személy szervereinkhez történő shell-hozzáférését le kell tiltani. (Különös a repos.archlinux.org és pkgbuild.com oldalakról kell letiltani).
4. A GPG kulcsot el kell távolítani, és egy új archlinux-keyring szoftvercsomagot kell feltölteni a szoftvercsomag-tárolókba. Hibajegyeket kell létrehozni a keyring projektben a visszavonult szoftvercsomag-karbantartó személyek kulcsainak az eltávolítására.
5. A szoftvercsomag-karbantartó csoportot el kell távolítani a visszavonuló személyek AUR fiókjaiból.
6. Egy bürokrata el kell, hogy távolítsa a visszavonuló személyek wiki fiókjait az Arch Linux Package Maintainers csoportból.
7. Egy BBS admin felhasználónak módosítania kell a visszavonuló személyek fiókjait a fórumban.

Categories:

- Package development (Magyar)
- OpenPGP (Magyar)

Hidden categories:

- Pages or sections flagged with Template:Expansion
- Pages or sections flagged with Template:Accuracy

Package Maintainer guidelines (Magyar)
Add topic