Help:Effective use of headers (Magyar) - ArchWiki

Jump to content

# Help: Effective use of headers (Magyar)

From ArchWiki

További oldalak az adott témakörben

- Help:Article naming guidelines (Magyar)
- Help:Writing article introductions (Magyar)
- Help:Editing (Magyar)
- Help:Style (Magyar)

Fordítás állapota: Ez az oldal az angol Help:Effective use of headers című oldal magyar nyelvre lefordított változata. Utolsó fordítás dátuma: 2026.06.04. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Ez a cikk azt a célt szolgálja, hogy segítséget nyújtson a wiki szerzőknek és szerkesztőknek hatékony cikkek létrehozásában, valamint bővítse az ArchWiki olvasóinak élményét.

Önnek nem szükséges ismernie a wikioldal szerkesztését ahhoz, hogy kövesse ezt a cikket. Ez az oldal inkább egy általános stílusútmutató, nem pedig egy technikai szerkesztési cikk.

## Cikkek fejléceiről

A fejlécek egy új szakasz kezdetét jelölik. A szakaszok fastruktúrában is szervezhetők, ahol egyes szakaszok más szakaszokon belül helyezkednek el. A szakaszstruktúra tükrözése érdekében a fejlécek különböző módon formázhatók. A szakaszok és a hozzájuk tartozó fejlécek szintekre vannak osztva attól függően, hogy hol helyezkednek el más szakaszokhoz képest.

### Cikkben használt kifejezések

Az a szakasz, amely egy másik szakaszon belül található, azt mondjuk, hogy alacsonyabb szintű', mint a tartója (vagy szülője). Ezért a szülő magasabb szintű.

Minden olyan fejléc, amelynek szövege a következő azonos szintű fejlécekig terjed, fejlécnek (heading) nevezhető.

A fejléceknek számai vannak, amelyek leírják a szintjüket a fa-struktúrában. A magasabb szintű fejlécek alacsonyabb számot kapnak, és fordítva. Például az ArchWiki cikkének címe 1. szintű fejléc.

### Fejlécek és a címsorok használata

A fejlécek és a címsorok néhány fontos célt szolgálnak:

- Lassítják az olvasót a jobb információfelszívódás érdekében.
- A cikk részeit logikus egységekbe csoportosítják.
- Fontos szövegrészeket jelölnek.

#### Olvasó lelassítása

Amikor Ön a témáját az olvasók elé tárja, tudnia kell, hogy még a legrövidebb cikkek átolvasása is időt igényel. Egy fejléc pufferként szolgálhat, amely lelassítja az olvasót a következő szakasz elolvasása előtt. Ez a lelassulás lehetővé teszi, hogy az olvasó átgondolja a tartalmat, és felkészüljön a következő szövegre.

#### Bekezdések alcímekbe csoportosítása

A legtöbb esetben a cikk nem csupán egyetlen témát tárgyal, és szükség lesz arra, hogy a fő téma kifejtése és bővítése érdekében meglátogasson többé-kevésbé az éppen olvasott cikkhez kapcsolódó további témákat. Az ilyen kitérők zavart okozhatnak, amikor az olvasó átfut a cikken. Ezért jelezni kell az ilyen kitérőket.

#### Fontos részek jelölése

Előfordul, hogy az olvasók csupán a tartalomjegyzéket (angol rövidítéssel: TOC) szeretnék átnézni az, hogy miként azonosítsák a cikk különleges érdeklődésre számot tartó részeit. Ezt megtehetik a fejlécek önmagukra történő rápillantásával is. Mindkét esetben a világosan meghatározott fejlécek lehetővé teszik a cikk fontos szakaszainak gyors azonosítását. Továbbá, a tartalomjegyzék automatikusan, a cikkben szereplő fejlécek felsorolásával jön létre.

## Címsorszintekről

Van néhány fontos dolog, amelyet figyelembe kell venni a címsorszintekről való beszéd során.

### Azonos szintű címsoroknak egyenlő jelentőségűeknek kell lenniük

Ez talán magától értetődőnek hangzik, de valójában nem olyan egyszerű, mint amilyennek látszik. Vegyük ezt a példát:

- Bevezetés
- 1. lépés: X telepítése
- 2. lépés: Billentyűzetbeállítások szerkesztése
- 3. lépés: Egérbeállítások szerkesztése
- 4. lépés: Kijelzőbeállítások szerkesztése
- 5. lépés: fglrx opciók hozzáadása
- 6. lépés: X indítása
- Következtetések

Ha Ön alaposan elemezi ezt a listát, akkor észre fogja venni, hogy a 2-től 4-ig történő lépések valójában kevésbé jelentősek, mint az 1. és a 6. lépés, és az 5. lépés a legkevésbé jelentős. Ez nem azt jelenti, hogy ezek a lépések több vagy kevesebb szöveget tartalmaznának, mint a többi. A lényeg a fogalmi jelentőség.

Ennek javítására a címsorokat a következőképpen módosítjuk:

- Bevezetés
- 1. lépés: X telepítése
- 2. lépés: X beállítása
  - 2a. lépés: Billentyűzet-beállítások szerkesztése
  - 2b. lépés: Egérbeállítások szerkesztése
  - 2c. lépés: Kijelzőbeállítások szerkesztése
    - 2c-1. lépés: fglrx opciók hozzáadása
- 3. lépés: X indítása
- Következtetések

Amint látható, a 2–től 4-ig tartó lépéseket egyetlen, X beállítása című címsorba vontuk össze, és ezt a címsort 3 alcímsorra osztottuk. Emellett az 5. lépést a 2c lépéshez kapcsoltuk, és alcímmé alakítottuk.

### Legfelső szintű címsoroknak mindig a legmagasabb szintűeknek kell lenniük

Ez is józan észnek tűnhet, de van egy apró probléma. A címsorokhoz formázási stílusok tartoznak. Sokan ezeket a hozzájuk rendelt formázási szabályokat használják arra, hogy befolyásolják a cikkük megjelenését. Ez pedig a címsorstruktúra felborulásához vezet.

Nézzünk meg egy példát erre:

- Bevezetés
- 1. lépés
- 2. lépés
- 3. lépés
  - Konklúzió

A cikk szerzője úgy gondolta, hogy az 1. szintű címsor túl nagy egy olyan nem fontos szakaszhoz, mint a Konklúzió, és jobb ötlet lenne 2. szintű címsort használni. Ez egy olyan címsorstruktúrát eredményez, amelyben az utolsó szakasz egy szinttel a többi szakasz alatt helyezkedik el. A helyes szerkezet a következő lenne:

- Bevezetés
- 1. lépés
- 2. lépés
- 3. lépés
- Konklúzió

A konklúzió most összhangban van a cikk többi részével.

Megjegyzés Talán kissé furcsának tűnhet, hogy az olyan szakaszok, mint a Bevezetés vagy a Konklúzió, ugyanakkora jelentőséget kapnak, mint a fő cikk, de ezek a szakaszok valójában fontosak. Mindig jobb egy megjegyzést hozzáadni (például egy ilyet) a cikk végén, vagy teljesen elhagyni a gyengén megfogalmazott vagy hiányos szakaszokat, mintsem alacsonyabb szintű címsorokká lefokozni őket, és ezzel a cikk logikai szerkezetét felborítani pusztán esztétikai okok miatt.

## Címszerkezetek típusai

A használt szintek száma és azok célja alapján a címszerkezet a következő kategóriákra osztható:

1. Egyszintű szerkezet
2. Hamis többszintű szerkezet
3. Többszintű szerkezet

### Egyszintű szerkezet

Amikor Ön cikket ír, a legegyszerűbb módja, ha lépésekre bontja. Ezek a lépések nem feltétlenül valós lépések, amelyeket az olvasónak kell megtennie. Lehetnek olyan lépések, amelyeket a szerző tesz a cikk kidolgozása során. Mindenesetre ezek a lépések egymást követik, és egyszintű szerkezetben vannak elrendezve.

Egy tipikus ilyen felépítés így nézhet ki:

- Bevezetés
- 1. lépés: Ezt vagy azt csinálni
- 2. lépés: Takarítás
- 3. lépés: Hibaelhárítás
- További olvasnivaló a témában

Ez így nézhet ki egy egyszerű, 3 lépéses oldal bevezetéssel és hivatkozásokkal.

### Hamis többszintű szerkezet

Néha szükség van arra, hogy eltérjünk az egyszerű és folyamatos egyszintű szerkezettől.

#### Mellékjegyzet

Általában röviden el kell térni a fő folyamtól annak érdekében, hogy valamit részletesebben kifejtsen.

- Bevezetés
- 1. lépés: Ezt vagy azt csinálni
  - Jegyzetek az XYZ konfigurálásához
- 2. lépés: Takarítás
- 3. lépés: Hibaelhárítás
- További olvasnivaló a témában

Tekintse ezt alternatívának a jegyzetek és megjegyzések hozzáadására a Megjegyzés sablon segítségével.

#### Kiegészítő információ jelölése

Lehet, hogy egy fontos részhez jelölést szeretne hozzáadni, amely a fő érvelés kiegészítő elemeként szolgál, vagy más módon erősíti a fő tárgyalást.

- Bevezetés
- 1. lépés: Ezt vagy azt csinálni
  - Itt található a mintakód
- 2. lépés: Takarítás
  - Itt található a mintakód
- 3. lépés: Hibaelhárítás
  - Itt található a mintakód
- További olvasnivaló a témában

### Többszintű szerkezet

A többszintű szerkezet a hosszabb, részletesebb cikkekre jellemző. Ugyanakkor rövidebb oldalak esetén is hatékonyan alkalmazható.

Az alábbiakban néhány esetet sorolunk fel, amikor a többszintű szerkezet hasznos lehet.

Megjegyzés Ne feledje, hogy itt a címsorszintek szülő–gyermek viszonyairól van szó, és nem fontos, hogy a szülő 1-es, 2-es vagy 3-as szintű-e. Ugyanez vonatkozik minden olyan többszintű szerkezetre, amely 2 vagy több szintből áll.

#### Érvek csoportosítása

Az alcímek a főcímekhez hasonlóan viszonyulhatnak, mint a címsorok az egész cikkhez.

Egy példa:

- Bevezetés
- 1. lépés: Ezt vagy azt csinálni
- 2. lépés: Takarítás
  - Először ezt csinálja
  - Ezután azt csinálja
  - Kész is van!
- 3. lépés: Hibaelhárítás
- További olvasnivaló a témában

#### Alternatív érvek

Néha szükséges, hogy az olvasóknak többféle megközelítést mutasson egy témában.

Például:

- Bevezetés
- 1. lépés: Ezt vagy azt csinálni
  - Ez az egyik módja a megvalósításnak
  - Ez egy másik módja a megvalósításnak
- 2. lépés: Takarítás
- 3. lépés: Hibaelhárítás
- További olvasnivaló a témában

#### Ellentétes érv

Ha ellentétes érvekről kell beszélni, akkor minden félnek külön alcímet adhat.

Például:

- Bevezetés
- 1. lépés: Ezt vagy azt csinálni
  - Ön ezt szeretné
  - Azonban vannak okok, amiért nem szeretné ezt
- 2. lépés: Takarítás
- 3. lépés: Hibaelhárítás
- További olvasnivaló a témában

## Címsor szövege

Itt összefoglaljuk a legfontosabb pontokat, és ha részletesebb leírást szeretne, akkor elolvashatja a Súgó:Article naming guidelines oldalt. Az itt felsorolt szabályok a címsorszövegekre és a cikkcímekre egyaránt vonatkoznak.

- A címsor szövegének a lehető legpontosabbnak kell lennie, és tükröznie kell a címsor hatókörét.
- A címsor szövegének elég általánosnak kell lennie ahhoz, hogy a címsorok későbbi bővítését lehetővé tegye.
- A címsor szövegének a lehető legrövidebbnek kell lennie. (Részletekért tekintse meg a Súgó:Article naming guidelines leírást).

## Formázás

Ahogy már megjegyeztük, alapvetően fontos, hogy ne éljen vissza a fejlécformázási stílusokkal a cikkek esztétikai javítása érdekében. Ha nem tetszik az amit lát, akkor vegye fel a kapcsolatot az adminisztrátor felhasználókkal vagy a sysop felhasználókkal, és kérje ki a véleményüket, vagy ajánlja fel, hogy olyan módon javítja a helyzetet, amely nem veszélyezteti a címsorstruktúrákat.

Ahhoz, hogy egy szöveget címsorként jelöljön, kettő vagy több egyenlőségjel (`==`) használata szükséges.

Megjegyzés A legalacsonyabb támogatott címsorszint valójában az 1 (`=`), de annak formázása a cikkek címére van fenntartva: A cikk szakaszainak mindig a 2. szintről kell kezdődniük.

Íme a kód a címsorok jelöléséhez:

    == 2. szintű címsor ==

    === 3. szintű címsor ===

    ==== 4. szintű címsor ====

    ===== 5. szintű címsor =====

    ====== 6. szintű címsor ======

Ha szeretné látni hogy, miként vannak ezek formázva, akkor használhatja a Sandbox oldalt. A kapcsolódó stílusirányelvekért tekintse meg a Súgó:Stílus#Cikkekben az egyes szakaszok címsorai leírást.

Category:

- Help (Magyar)

Help: Effective use of headers (Magyar)
Add topic