Help:Category (Magyar) - ArchWiki

Jump to content

# Help: Category (Magyar)

From ArchWiki
Fordítás állapota: Ez az oldal az angol Help:Category című oldal magyar nyelvre lefordított változata. Utolsó fordítás dátuma: 2026.06.03. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Minden cikket kategorizálni kell: A kategóriák minden cikk alján jelennek meg (vagy a Timeless skin esetén az oldalsávban). Ez az oldal bemutatja azt, hogy miként lehet beállítani egy oldal kategóriáját, miként lehet létrehozni a hiányzó kategóriaoldalakat, valamint, hogy miként lehet egy oldalt másik kategóriába áthelyezni. A kapcsolódó stílusbeli szabályokért tekintse meg a Súgó:Stílus című oldalt.

A cikkben a példaként felhasznált cikkek és kategóriák nem valósak. Ha az oldal olvasása közben szeretné gyakorolni az áthelyezést, akkor keressen egy valódi oldalt, amelyet át szeretne helyezni.

Megjegyzés Minden, amiről ebben a cikkben szó esik, szinte ugyanúgy vonatkozik magukra a kategóriákra is (vagyis a kategóriák is kategorizálhatók).

## Oldalkategória beállítása

Kattintson a Edit gombra az oldal tetején. Adja hozzá a következőt a szöveg elejére:

[[Category:Valamilyen kategória (Magyar)]]

Lehetőség szerint használja a meglévő kategóriákat: Az egész kategóriafát megtalálja a Tartalomjegyzék oldalon. Egyedül abban az esetben mentse az oldalt a nem létező kategória nevével, amikor nincs megfelelő kategória az új cikkhez, majd kövesse a #Új kategóriaoldal létrehozása című útmutatót.

## Új kategóriaoldal létrehozása

Miután elmentette az oldalt, az oldal alján megjelenik egy "Kategória: Valamilyen kategória" link. Ha ez a kategória nem létezik, akkor piros színnel fog megjelenni a link. Kattintson a piros linkre annak érdekében, hogy átugorjon az újonnan létrehozott kategóriára.

Állítsa be, hogy egy meglévő szülőkategória alá tartozzon:

    [[Category:Szülőkategória (Magyar)]]

Végül mentse el a kategóriaoldalt.

Ha úgy gondolja, hogy az új kategóriának olyan szülőkategóriára lenne szüksége, amely még nem létezik, akkor kérjük, hogy nyisson vitát az új kategória beszélgetési oldalán ahelyett, hogy Ön saját maga hozna létre egy teljes új kategóriafát.

## Egy oldal áthelyezése egy másik kategóriába

Annak érdekében, hogy egy oldalt áthelyezzen egy kategóriába, szerkessze az oldal `[[Category:Valamilyen kategória]]` sorát.

Például, helyezzünk át egy fiktív "ArchWiki útmutató (Magyar)" oldalt egy megfelelő fiktív kategóriába. (A meglévő kategóriákba történő áthelyezés lényegében ugyanaz, mint a nem létező kategóriákba történő áthelyezés.)

Kattintson a Edit gombra az oldal tetején. Keresse meg a következő sort a szöveg elején:

    [[Category:Help]]

Változtassa meg a következőre:

    [[Category:Help (Magyar)]]

Mentse el az oldalt a szerkesztőmező alatt található Save changes gombra kattintva.

## i18n kategórianév

A kategóriacímek ugyanazokat a szabályokat követik, amelyek a Help:i18n#Oldalcímek oldalon vannak leírva, de vegye figyelembe, hogy nem használhatják ki a Help:i18n#Bizonyos nyelvre történő átirányítás lehetőséget, egyszerűen azért, mert a MediaWiki ezt nem támogatja.

## Kategórialista

További információk az ArchWiki kategóriáiról:

- Tekintse meg a Tartalomjegyzék oldalt.
- A kategóriák teljes listája: Special:Categories
- A nem kategorizált kategóriák listája: Special:Uncategorizedcategories
- A nem kategorizált cikkek listája: Special:Uncategorizedpages
- Az üres kategóriák listája: Special:Unusedcategories

Category:

- Help (Magyar)

Help: Category (Magyar)
Add topic